
	Comisia pentru Buget,

Finanţe şi Bănci
	
	București, 20 octombrie 2020 

Nr. 4c-2/877
PLx 500/2020



BIROUL  PERMANENT

AL

CAMEREI  DEPUTAŢILOR

Vă înaintăm alăturat, raportul asupra proiectului de Lege pentru aprobarea Ordonanţei de urgenţă a Guvernului nr.130/2020 privind unele măsuri pentru acordarea de sprijin financiar din fonduri externe nerambursabile, aferente Programului Operaţional Competitivitate 2014 - 2020, în contextul crizei provocate de COVID-19, precum si alte măsuri în domeniul fondurilor europene, trimis cu adresa nr. PLx 500 din 8 septembrie 2020, Camera Deputaților fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
PREŞEDINTE,

George - Gabriel VIȘAN
Parlamentul  României

	Comisia pentru Buget,

Finanţe şi Bănci
	
	București, 20 octombrie 2020 

Nr. 4c-2/877

PLx 500/2020



RAPORT
asupra proiectului de Lege pentru aprobarea Ordonanţei de urgenţă a Guvernului nr.130/2020 privind unele măsuri pentru acordarea de sprijin financiar din fonduri externe nerambursabile, aferente Programului Operaţional Competitivitate 2014 - 2020, în contextul crizei provocate de COVID-19, precum si alte măsuri în domeniul fondurilor europene
În conformitate cu prevederile art.94 și 115 din Regulamentul Camerei Deputaților, republicat, Comisia pentru buget, finanțe și bănci a fost sesizată, prin adresa nr. PLx 500 din 8 septembrie 2020, spre dezbatere pe fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.130/2020 privind unele măsuri pentru acordarea de sprijin financiar din fonduri externe nerambursabile, aferente Programului Operaţional Competitivitate 2014 - 2020, în contextul crizei provocate de COVID-19, precum si alte măsuri în domeniul fondurilor europene.
Potrivit prevederilor art.75 din Constituţia României, republicată şi ale art.91 din Regulamentul Camerei Deputaţilor, republicat, Camera  Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în ședința din data de 2 septembrie 2020.

La dezbaterea proiectului de Lege s-au avut în vedere avizele favorabile ale Consiliului Legislativ, Comisiei pentru sănătate şi familie și Comisiei pentru agricultură, silvicultură, industrie alimentară şi servicii specifice.
Proiectul de Lege supus dezbaterii are ca obiect de reglementare acordarea de sprijin financiar, din fonduri externe nerambursabile, prin Programul Operaţional Competitivitate 2014-2020(POC), în contextul crizei economice provocate de pandemia COVID-19. Acest sprijin va fi acordat sub formă de microgranturi pentru capital de lucru, granturi pentru capital de lucru și/sau pentru investiții, PFA-urilor, ONG-urilor sau IMM-urilor a căror activitate a fost afectată sau interzisă pe perioada stării de urgenţă sau îngrădită pe perioada stării de alertă.

În conformitate cu prevederile art. 61 din Regulamentul Camerei Deputaților, republicat, membrii Comisiei pentru buget, finanţe şi bănci au examinat proiectul de Lege menționat mai sus, în ședința online, din data de 20 octombrie 2020.    
La lucrările Comisiei online, și-au înregistrat prezența un număr de 24 deputați, din totalul de 27 de membri.
În urma examinării proiectului de Lege, deputații prezenți la lucrările online au hotărât, cu majoritate de voturi, să propună plenului Camerei Deputaţilor un raport de adoptare a proiectul de Lege pentru aprobarea Ordonanţei de urgenţă a Guvernului nr.130/2020 privind unele măsuri pentru acordarea de sprijin financiar din fonduri externe nerambursabile, aferente Programului Operaţional Competitivitate 2014 - 2020, în contextul crizei provocate de COVID-19, precum si alte măsuri în domeniul fondurilor europene, cu amendamentele admise prezentate în Anexa 1. 
Amendamentele respinse, se regăsesc în Anexa 2.
 În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

George – Gabriel VIȘAN
	SECRETAR,

Marilen – Gabriel PIRTEA


Şef serviciu,
Giorgiana Ene

Consilier,

Simina Alexandra Mocanu
ANEXA 1
Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text ordonanță
	Text Senat
	Text propus de comisie

 (autorul amendamentului)
	Motivarea amendamentelor propuse

	1. 
	
	Titlul Legii

LEGE

pentru aprobarea Ordonanței de urgență a Guvernului nr.130/2020

privind unele măsuri pentru acordarea de sprijin financiar din fonduri externe nerambursabile, aferente Programului Operațional Competitivitate 2014-2020, în contextul crizei provocate de COVID-19, precum și alte măsuri în domeniul fondurilor europene
	Nemodificat
	

	2. 
	
	Articol unic. - Se aprobă Ordonanța de urgență a Guvernului nr.130 din 31 iulie 2020 privind unele măsuri pentru acordarea de sprijin financiar din fonduri externe  nerambursabile,  aferente  Programului  Operațional  Competitivitate 2014-2020, în contextul crizei provocate de COVID-19, precum și alte măsuri în domeniul  fondurilor  europene,  publicată  în Monitorul Oficial al României, Partea I, nr.705 din 6 august 2020, cu următoarele modificări și completări:
	Nemodificat
	

	3. 
	b) PFA, ONG-uri cu activitate economică în unul din domeniile de activitate prevăzute în anexa nr. 1;
	2.La articolul 5 alineatul (1), litera b) se modifică și va avea următorul cuprins:
„b)
PFA, ONG-uri cu activitate economică și sportivă în unul din domeniile de activitate prevăzute în anexa nr.1;”
	b) PFA, alți profesioniști, astfel cum sunt reglementați de art. 3 alin. (2) din Legea nr. 287/2009 privind Codul civil, republicată, cu modificările ulterioare, care desfășoară profesii liberale reglementate prin acte cu putere de lege și ONG-uri cu activitate economică în unul din domeniile de activitate prevăzute în anexa nr. 1;
Autor: Deputat PSD Vasile Cocoș, Senator PSD Ștefan Mihu
	

	4. 
	(2) Granturile pentru capital de lucru se acordă, pe bază de contract de acordare a ajutorului de stat, ONG-urilor cu activitate economică din domeniul învățământ.
	(2) Granturile pentru capital de lucru se acordă, pe bază de contract de acordare a ajutorului de stat, ONG-urilor cu activitate economică și sportivă din domeniul învățământ.”


	Alineatul (2) al art.12 se modifică și va avea următorul cuprins:

(2) Granturile pentru capital de lucru se acordă, pe bază de contract de acordare a ajutorului de stat, ONG-urilor cu activitate economică din domeniile învățământ, cultură și sport cât și celor de utilitate publică din domeniul social.

Autor: Gabriel Andronache, Deputat PNL
	

	5. 
	Art. 13. - (1) Granturile pentru capital de lucru se acordă beneficiarilor care îndeplinesc cumulativ următoarele condiții:
a) au obținut certificat de situații de urgență în baza Ordonanței de urgență a Guvernului nr. 29/2020 privind unele măsuri economice și fiscal-bugetare, cu modificările ulterioare;
	
	Articolul 13 se completează după cum urmează:
"Ca o excepție de la Articolul 13, litera a), sunt eligibile pentru accesarea granturilor privind capitalul de lucru și companiile sau ONG-urile care desfășoară activități în domeniul târgurilor și evenimentelor de afaceri, IT, tehnologie, digital, educație financiară, strategie și management, care nu s-au calificat pentru obținerea certificatului de urgență din cauza specificului activității lor (și anume organizare anuală, cu concentrarea veniturilor doar într-o anumită perioadă din an, nu doar în prima jumătate a anului, perioadă luată în calcul pentru stabilirea procentului de scădere de minim 25% prevăzut ca și condiție de eliberare a certificatului de situații de urgență). În acest caz, scăderea de 25% cerută pentru eliberarea certificatului de situații de urgență se va calcula luând în calcul anul fiscal 2020 prin comparație cu anul fiscal 2019 sau, după caz, semestrul 1, respectiv semestrul 2 2020 prin comparație 2019."

Autor: Deputat USR Claudiu Năsui
	

	6. 
	Art. 19. - (1) Domeniile de investiții susținute din fonduri externe nerambursabile și din cofinanțarea bugetului de stat includ:
	
	Articolul 19 se completează după cum urmează, adăugând litera: 

p) servicii de organizare de târguri, evenimente și expoziții (cod CAEN 8230)

Autor: Deputat USR Claudiu Năsui
	

	7. 
	Art. 20. - Granturile pentru investiții se acordă IMM-urilor, pe bază de contract de acordare a ajutorului de stat.

	
	Art. 20 se modifică și va avea următorul cuprins:

„Granturile pentru investiţii se acordă IMM-urilor şi ONG-urilor cu activitate economică din domeniul cultural cât și cele de utilitate publică din domeniul social pe bază de contract de acordare a ajutorului de stat.”

Autor: Gabriel Andronache, Deputat PNL
	

	8. 
	
	
	Anexele 1 si 3 privind domeniile eligibile se vor completa pentru a include și cod CAEN: 
8230 - „Activitati de organizare a expozițiilor, târgurilor și congreselor”
Autor: Deputat USR Claudiu Năsui
	

	9. 
	47. COMERŢ CU AMĂNUNTUL, CU EXCEPŢIA AUTOVEHICULELOR ŞI MOTOCICLETELOR
	13.
La anexa nr.2, punctul 47 se modifică și va avea următorul cuprins:
„47. COMERȚ CU AMĂNUNTUL, CU EXCEPȚIA AUTOVEHICULELOR 

ȘI MOTOCICLETELOR
	13. La anexa nr.2, punctul 47 se modifică şi va avea următorul cuprins:

„47. COMERŢ CU AMĂNUNTUL, CU EXCEPŢIA AUTOVEHICULELOR

ŞI MOTOCICLETELOR


	

	10. 
	
	
	4771
	Comert cu amanuntul al îmbracamintei, în magazine specializate”
Autor: Deputat Marius Pașcan PMP
	

	11. 
	
	
	Anexele 2 și 3 se vor completa pentru a include și codurile CAEN: 

6619 - „Activități auxiliare intermedierilor financiare, exclusiv activități de asigurări și fonduri de pensii”
6622 - „Activități ale agenților și broker-ilor de asigurări”

Autor: Deputat Iulius Marian Firczak – Minorități Naționale
	

	12. 
	
	
	Anexele 2 și 3 se vor completa pentru a include și codurile CAEN: 

4617 - „Intermedieri în comerțul cu produse alimentare, băuturi și tutun”
4634 - „Comerț cu ridicata al băuturilor”
4635 - „Comerț cu ridicata al produselor din tutun”
4639 - „Comerț cu ridicata nespecializat de produse alimentare, băuturi și tutun”
Autor: Deputat PSD George – Gabriel Vișan
	

	13. 
	
	
	Anexele 2 și 3 se vor completa pentru a include și codul CAEN: 
4729 - „Comerț cu amănuntul al altor produse alimentare, în magazine specializate”
Autor: Deputat PNL Pavel Popescu
	


ANEXA 2
Amendamente respinse
În cursul dezbaterii, Comisia a respins următoarele amendamente:

	Nr. crt.
	Text Senat
	Text propus de comisie

 (autorul amendamentului)
	1. Motivarea admiterii

2. Motivarea respingerii
	Camera decizională

	1. 
	1.
La articolul 2, litera e) se modifică și va avea următorul cuprins:
„e)
beneficiari finali ai ajutorului de stat-IMM/microîntreprinderi/PFA/ CMI, organizații neguvernamentale cu activitate economică, denumite în continuare ONG-uri cu activitate economică și sportivă, care primesc ajutorul de stat prin intermediul micrograntului/grantului pentru capital de lucru/grantului pentru investiții productive, prin încheierea unui contract de ajutor de stat cu administratorul schemei de ajutor de stat;”

	Litera e) a art. 2, se modifică și va avea următorul cuprins:

„e) beneficiari finali ai ajutorului de stat - IMM/ microîntreprinderi/PFA/CMI, organizaţii neguvernamentale cu activitate economică inclusiv în domeniile cultură și sport, cât și cele de utilitate publică din domeniul social denumite în continuare ONG-uri cu activitate economică/socială care primesc ajutorul de stat prin intermediul micrograntului/grantului pentru capital de lucru/grantului pentru investiţii productive, prin încheierea unui contract de ajutor de stat cu administratorul schemei de ajutor de stat;

Autor: Gabriel Andronache, Deputat 

PNL


	1.

2. prin vot

	Camera Deputaților

	2. 
	1.
La articolul 2, litera e) se modifică și va avea următorul cuprins:
„e)
beneficiari finali ai ajutorului de stat-IMM/microîntreprinderi/PFA/ CMI, organizații neguvernamentale cu activitate economică, denumite în continuare ONG-uri cu activitate economică și sportivă, care primesc ajutorul de stat prin intermediul micrograntului/grantului pentru capital de lucru/grantului pentru investiții productive, prin încheierea unui contract de ajutor de stat cu administratorul schemei de ajutor de stat;”

	Litera e) a art. 2, se modifică și va avea următorul cuprins:

„e) beneficiari finali ai ajutorului de stat - IMM/microîntreprinderi/PFA/ CMI, organizaţii neguvernamentale cu activitate economică, inclusiv în domeniile cultură și sport, denumite în continuare ONG-uri cu activitate economică care primesc ajutorul de stat prin intermediul micrograntului/ grantului pentru capital de lucru/ grantului pentru investiţii productive, prin încheierea unui contract de ajutor de stat cu administratorul schemei de ajutor de stat;”

Autor: Grupul Parlamentar al PNL și Florin Roman, Deputat PNL
	1.

2. prin vot

	

	3. 
	3.
Articolul 12 se modifică și va avea următorul cuprins:
„Art.12. - (1) Granturile pentru capital de lucru se acordă, pe bază de contract de acordare a ajutorului de stat, IMM-urilor din domeniile de activitate: restaurante, hoteluri, cafenele, industria alimentară și alte activități asimilate acesteia, viticultură, distribuția de bunuri, servicii din domeniul transporturilor, agențiilor de turism, editurilor/ librăriilor/ bibliotecilor, industriilor creative, precum și al organizărilor de evenimente a căror activitate curentă a fost afectată de răspândirea virusului SARS-CoV-2 sau a căror activitate a fost interzisă ori redusă prin ordonanțe militare pe perioada stării de urgență și/sau pe perioada stării de alertă. Lista domeniilor de activitate eligibile este prevăzută în anexa nr.2.
	3.
Articolul 12 se modifică și va avea următorul cuprins:
Art.12. - (1) Granturile pentru capital de lucru se acordă, pe bază de contract de acordare a ajutorului de stat, IMM-urilor din domeniile de activitate: restaurante, hoteluri, cafenele, industria alimentară și alte activități asimilate acesteia, servicii din domeniul transporturilor, agențiilor de turism, editurilor/librăriilor/ bibliotecilor, industriilor creative, precum și al organizărilor de evenimente a căror activitate curentă a fost afectată de răspândirea virusului SARS-CoV-2 sau a căror activitate a fost interzisă ori redusă prin ordonanțe militare pe perioada stării de urgență și/sau pe perioada stării de alertă. Lista completă a domeniilor de activitate eligibile este prevăzută în anexa nr. 2.
Autor: Deputat PSD Vasile Cocoș, Senator PSD Ștefan Mihu

	1.

2. prin vot
	

	4. 
	(2) Granturile pentru capital de lucru se acordă, pe bază de contract de acordare a ajutorului de stat, ONG-urilor cu activitate economică și sportivă din domeniul învățământ.”


	Alineatul (2) al art.12 se modifică și va avea următorul cuprins:

„(2) Granturile pentru capital de lucru se acordă, pe bază de contract de acordare a ajutorului de stat, ONG-urilor cu activitate economică din domeniile învățământ, cultură și sport.”

Autor: Grupul Parlamentar al PNL și Florin Roman, Deputat PNL
	1.

2. prin vot
	

	5. 
	Art. 19 -  (2) Lista domeniilor de activitate eligibile este prevăzută la anexa nr. 3.
	Art. 19 - (2) Lista completă a domeniilor de activitate eligibile este prevăzută la anexa nr. 3.

Autor: Deputat PSD Vasile Cocoș, Senator PSD Ștefan Mihu

	1.

2. prin vot
	

	6. 
	Art. 20 - Granturile pentru investiții se acordă IMM-urilor, pe bază de contract de acordare a ajutorului de stat.
	Art. 20 se modifică și va avea următorul cuprins:
„Granturile pentru investiţii se acordă IMM-urilor şi ONG-urilor cu activitate economică din domeniul cultural pe bază de contract de acordare a ajutorului de stat.”

Autor: Grupul Parlamentar al PNL și Florin Roman, Deputat PNL
	1.

2. prin vot
	


1

